Ο **Κάρλος Ουμπέρτο Λουίς Γκουτιέρες** (ισπανικά: *Carlos Humberto Ruiz Gutiérrez*, γεννήθηκε 15 Σεπτεμβρίου 1979), είναι Γουατεμαλός πρώην ποδοσφαιριστής που αγωνιζόταν ως επιθετικός. Έπαιξε σε πολλές χώρες με επιτυχία και είναι κάτοχος του ρεκόρ διεθνών συμμετοχών και τερμάτων της εθνικής ομάδας της χώρας του.

Καριέρα
-------

Ξεκίνησε την καριέρα του από την ομάδα νέων της Μουνισιπάλ και η πρώτη έξοδός του από τη χώρα του ήταν στην Ελλάδα και τον ΠΑΣ Γιάννενα, όπου αγωνίστηκε σε τέσσερις συναντήσεις πρωταθλήματος. Ακολούθησε η μεταγραφή του στους Λος Άντζελες Γκάλαξι το 2002, όπου η σταδιοδρομία του στις Ηνωμένες Πολιτείες έτρεξε με ιδιαίτερη επιτυχία. Ήδη το 2002, ονομάστηκε ο πολυτιμότερος παίκτης της σεζόν στη Μέιτζορ Λιγκ Σόκερ, ενώ το 2002 και το 2003 πρώτος σκόρερ του πρωταθλήματος. Σε τρεις ομάδες των ΗΠΑ σημείωσε 88 γκολ σε 182 αγώνες της κανονικής περιόδου του πρωταθλήματος και 16 γκολ στη μετά περίοδο, που είναι το ρεκόρ για τα περισσότερα γκολ μετά τη σεζόν στην ιστορία του πρωταθλήματος.

Ο Ρουίς εντάχθηκε στον Άρη στις 12 Ιουλίου 2010. Έκανε το ντεμπούτο του στις 18 Αυγούστου στον γύρο των πλέι οφ του Γιουρόπα Λιγκ με αντίπαλο την Αούστρια Βιέννης και έγινε ο πρώτος ποδοσφαιριστής της Γουατεμάλας που εμφανίστηκε ποτέ σε αγώνα της UEFA. Ο πρώτος αγώνας διεξήχθη στη Θεσσαλονίκη με τον Ρουίζ να σκοράρει στο ντεμπούτο του δίνοντας στον Άρη τη νίκη με 1–0. Στο δεύτερο παιχνίδι που έγινε στη Βιέννη, σκόραρε ξανά στην ισοπαλία με 1–1, δίνοντας στον Άρη μια συνολική νίκη με 2–1 και στέλνοντάς τον στη φάση των ομίλων, όπου σημείωσε ένα ακόμη γκολ με αντίπαλο τη νορβηγική  Ρόσενμποργκ. Στο πρωτάθλημα όμως δεν ήταν αποτελεσματικός έχοντας 16 συμμετοχές και ένα γκολ.

Με την εθνική ομάδα της Γουατεμάλα αγωνίστηκε 133 φορές και σημείωσε 68 γκολ. Αμφότερες οι επιδόσεις είναι εθνικό ρεκόρ. Το 2005 ήταν πρώτος σκόρερ του  Γκολντ Καπ της ΚΟΝΚΑΚΑΦ. Κατέχει το ρεκόρ για τα περισσότερα γκολ που σημειώθηκαν σε προκριματικούς αγώνες του Παγκοσμίου Κυπέλλου. Παρά το γεγονός ότι πέτυχε 39 γκολ σε πέντε προκριματικές διοργανώσεις (47 αγώνες), ο Ρουίς δεν κατάφερε ποτέ να προκριθεί με τη Γουατεμάλα σε τελική φάση της διοργάνωσης. Κατά τη διάρκεια της καριέρας του, απέκτησε φήμη για την δεξιοτεχνία του στην αθέατη πλευρά του αθλήματος, όσο και για τα κατορθώματά του στο σκοράρισμα. Θεωρείται ευρέως ως ο κορυφαίος ποδοσφαιριστής όλων των εποχών της Γουατεμάλας.

Τίτλοι και διακρίσεις
---------------------

**Μουνισιπάλ**

* Πρωτάθλημα (2) : 2000, 2002

**Λος Άντζελες Γκάλαξι**

* Κύπελλο ΜΛΣ : 2002

**Ντι Σι Γιουνάιτεντ**

* US Open Cup : 2013

**Ατομικές διακρίσεις**

* Κορυφαίος σκόρερ όλων των εποχών στα προκριματικά του Παγκοσμίου Κυπέλλου FIFA (39 γκολ)
* Κορυφαίος σκόρερ ΚΟΝΚΑΚΑΦ Γκολντ Καπ : 2005
* Πολυτιμότερος παίκτης του ΜΛΣ : 2002
* Πολυτιμότερος παίκτης του Κυπέλλου ΜΛΣ : 2002
* Πρώτος σκόρερ ΜΛΣ : 2002 (24 γκολ), 2003 (15 γκολ)
* Πολυτιμότερος παίκτης ΜΛΣ All-Star Game : 2003

Δείτε επίσης
------------

* Κατάλογος ποδοσφαιριστών ανδρών με 50 ή περισσότερα διεθνή γκολ
* Κατάλογος κορυφαίων διεθνών σκόρερ ποδοσφαίρου ανδρών ανά χώρα

Παραπομπές
----------

1. 1 2  «Ruíz, Carlos». Ανακτήθηκε στις 25 Δεκεμβρίου 2021.
2. 1 2  «10 Facts About Carlos Ruiz, Guatemala's Most Famous Football Star». Αρχειοθετήθηκε από το πρωτότυπο στις 25 Δεκεμβρίου 2021. Ανακτήθηκε στις 25 Δεκεμβρίου 2021.
3. ↑  «FC Dallas : Carlo Ruiz». Αρχειοθετήθηκε από το πρωτότυπο στις 8 Αυγούστου 2007. Ανακτήθηκε στις 25 Δεκεμβρίου 2021. CS1 maint: Unfit url (link)
4. ↑  «USA » Major League Soccer 2002 » Top Scorer». Ανακτήθηκε στις 25 Δεκεμβρίου 2021.
5. ↑  «USA » Major League Soccer 2003 » Top Scorer». Ανακτήθηκε στις 25 Δεκεμβρίου 2021.
6. 1 2  «Carlos 'Pescadito' Ruíz: the best Central American player in history of MLS». Ανακτήθηκε στις 25 Δεκεμβρίου 2021.
7. ↑  «Αούστρια Βιέννης-Άρης 1-1». Ανακτήθηκε στις 25 Δεκεμβρίου 2021.
8. ↑  «Η αξέχαστη στιγμή του Ρουίζ με τον Άρη». Αρχειοθετήθηκε από το πρωτότυπο στις 25 Δεκεμβρίου 2021. Ανακτήθηκε στις 25 Δεκεμβρίου 2021.
9. ↑  «Carlos Humberto Ruiz - Century of International Appearances». Ανακτήθηκε στις 25 Δεκεμβρίου 2021.
10. ↑  «CONCACAF Championship, Gold Cup 2005 - Full Details». Ανακτήθηκε στις 25 Δεκεμβρίου 2021.
11. ↑  «MEN'S ALL TIME TOP GOAL SCORERS WORLD CUP QUALIFICATIONS». Ανακτήθηκε στις 29 Αυγούστου 2022.

Εξωτερικοί σύνδεσμοι
--------------------


|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Αθλητισμός
* Πύλη:Ποδόσφαιρο
 |

 |